מחזור 16 בסרייה א :: קרבות בצמרת ובתחתית | Asoccer.co.il - לאנשים שאוהבים כדורגל
מחזור 16 בסרייה א :: קרבות בצמרת ובתחתית
הנושא בפורום 'פורום כדורגל איטלקי' פורסם ע"י Roma, ‏11/12/15.
אחרי מחזור אירופי מוצלח, כל האיטלקיות עברו שלב, חוזרים ללחם והחמאה של הקבוצה הליגה האיטלקית למחזור חם במיוחד.
המחזור יפתח ביום שבת עם לא פחות מארבעה משחקים.
מתחילים ב16:00 עם ג'נואה שתארח את בולוניה המשתפרת של דונאדוני. שתי הקבוצות עם 16 נקודות אבל בעוד בולוניה משתפרת וצוברת נקודות ג'נואה של גאספריני נמשכת לחחתית ומצבה קשה. משחק חשוב ביותר לשתי הקבוצות ללא ספק, הקבוצה שתנצח תבחר לעת עתה מהתחתית.
ב-19:00 ממשיכים עם התחתית הבוערת ומפגש על 6 נקודת יתרחש בין פלארמו לפרוזינונה ברנצו ברברה. פלארמו נמצאת מעל הקו האדום בנקודה ונמצאת בכושר מזעזע, 2 הפסדי ליגה רצופים והדחה משפילה בגביע, מנגד פרוזינונה מגיעה אחרי הפסד בדקות האחרונות לקייבו ותרצה לעלות מעל הקו האדום. זמפאריני הצהיר כבר שזאת ההזדמנות האחרונה של יאקיני, מאמן הקבוצה.
משחק מרתק מאוד יתרחש ב19:00 בסטאדיו מאפיי של סאסואולו שתארח את טורינו של ונטורה. שתי הקבוצות בכושר טוב ומשחקות כדורגל חיובי מאוד וצפוי לנו משחק מהנה. כמובן שאפשר לצפות במשחק הזה בכמה מהמלפפונים החמים ביותר בקיץ כמו ורסליקו וברארדי מהצד הירוק וברונו פרס וקמיל גליק בצד של טורינו.
המשחק שיסגור את יום שבת יתרחש בפריולי שאינטר תגיע למשחק מול אודינזה הביתית. אינטר מגיעה למשחק החוץ לאחר שהיא חוזרת לפסגת הסרייה א' אחרי ניצחון בתוצאה שהיא הכי אוהבת 1-0 מול ג'נואה החלשה ומקווה להוציא עוד 3 נקודות במגרש חוץ לא קל. אודינזה שבמחזור הקודם נמחצה 3-0 ע"י פיורנטינה מקווה לחזור למסלול הנכון.
יום ראשון הגדול יחל בשלושה מפגשים ב-16:00. קייבו תארח את אטאלנטה המפתיעה שכבר טיפסה למקום ה-7 בליגה ומגיעה למשחק חוץ מול קייבו שלא ניצחה כבר ארבעה משחקים באצטדיונה הביתי.
אמפולי תארח את קארפי בסטאדיו קרלו קסטלאני. קארפי מגיעה מעודדת לאחר תיקו מאופס עם מילאן הגדולה בשבוע שעבר ורוצה להמשיך בכושר הטוב שהיא מצויה בו. אמפולי בעונה מפתיעה ותופסת את המקום ה-10 בליגה מצויה גם כן בכושר טוב ותירצה להמשיך עם 3 נקודות בבית. ניצחון של קארפי והיא מתקרבת למקום מבטחים.
מילאן תארח את הקבוצה הגרועה בליגה ורונה ששקועה עמוק בבוץ ואפילו חילופי המאמנים לא הניבו השינוי. מילאן מגיעה אחרי 0-0 בקארפי שעוצר את ההתלהבות במילאנו בעוד ורונה מגיעה אחרי עוד הפסד לאמפולי ובלי ניצחון העונה!
בתקשורת מדווחים שמיכא עצבני אחרי ה0-0 ויעלה עם אדריאנו,באקה וניאנג ביחד מול ורונה.
הגענו למנה העיקרית של המחזור עם שני משחקי צמרת, נתחיל עם נאפולי שתארח את רומא בסטאדיו סאן פאולו למפגש רותח. כבר כמה שנים שהקבוצות האלו מנסות להדביק את יובנטוס של השנים האחרונות ללא הצלחה ואחרי פתיחת העונה המזעזעת של הגברת הזקנה ההימורים זינקו על אחת מהשניים שיצליחו לקטוף את התואר אבל יובנטוס חזרה לעצמה והשניים איבדו גובה
במיוחד רומא שנמצאת עמוק בתוך משבר.
נאפולי מגיעה אחרי שכבשה לפני שבועיים את הפסגה אבל הצליחה להפסיד אותה אחרי שבוע עם הפסד 3-2 לבולוניה וחזרה להוכיח כמה שהיא נאיבית ואולי לא באמת יכולה לקחת את התואר. רומא מגיעה בכושר מזעזע ולא הצליחה לנצח 5 משחקים ברציפות בכל המסגרות, הקהל שורק בוז לשחקנים ויש לחץ כבד באולימפיקו. יש לציין שרומא לא הצליחה לנצח ארבעה מפגשים ברציפות בסאן פאולו.
נאפולי מגיעה עם החלוץ הרותח בליגה, גונסלו היגואיין שכבש 14 שערים ב-15 הופעות בעוד רומא שבנתה כל כך הרבה ציפיות על אדין דז'קו הבוסני מאכזב ולא מספק את הסחורה עם 3 שערים בלבד. האם הבוסני יצליח סוף סוף לתת קצת נחת לאוהדי רומא או שהארגנטינאי ממול ימשיך בכושר המפחיד וימשיך את המשבר הרומאי?
במשחק שיסגור את יום ראשון תגיע פיורנטינה ליובנטוס סטאדיום לעוד מפגש צמרת. יובנטוס התחילה רע את העונה אבל כבר סופרת חמישה ניצחונות רצופים בליגה ורוצה להמשיך להתקדם למקומה הטבעי. פיורנטינה אחת מהקבוצות המפתיעות העונה תחת פאולה סוזה ממוקמת במקום השני מגיעה אחרי שהבטיחה את העפלה לשלב הבא בליגה האירופית רוצה להוכיח שהיא יכולה לתת פייט לגדולות באמת. מאצ'אפ מעניין יתרחש בין שני חלוצי הקבוצות, קאליניץ' מהצד הסגול ודיבאלה מהזברות. הקרואטי הפציץ השנה 9 שערים בעוד דיבאלה מעט מאחוריו עם 7 שערים וסוחט מחמאות מכל כיוון.
המחזור יינעל ביום שני עם מפגש לאציו של פיולי וסמפדוריה של מונטלה בסטאדיו אולימפיקו. פיולי שמרגיש את החרב על הצוואר חייב לנצח כדי לשמור על המשרה בלאציו בעוד מונטלה רושם כבר שלושה הפסדים רצופים מאז שמונה למאמן סמפדוריה ורוצה להשיג נקודות ראשונות. מעניין יהיה זה בטוח.
ג'נואה נגד בולוניה - 16:00 - סטאדיו לואיג'י פראריס.
פאלרמו נגד פרוזינונה - 19:00 - סטאדיו רנצו ברברה.
סאסואולו נגד טורינו - 19:00 - סטאדיו מאפיי/צ'יטה דל טריקולורה. שידור ישיר בספורט 5+
אודינזה נגד אינטר - 21:45 - סטאדיו פריולי. שידור ישיר בספורט 5+
קייבו נגד אטאלנטה - 16:00 - סטאדיו אנטוניו בנטאגודי. שידור ישיר בספורט 5+
אמפולי נגד קארפי - 16:00 - סטאדיו קרלו קסטלאני.
מילאן נגד ורונה - 16:00 - סטאדיו ג'וזפה מאצה. שידור ישיר בספורט 2
נאפולי נגד רומא - 19:00 - סטאדיו סאן פאולו. שידור ישיר בספורט 5
יובנטוס נגד פיורנטינה - 21:45 - יובנטוס סטאדיום. שידור ישיר בספורט 1
לאציו נגד סמפדוריה - 21:45 - סטאדיו אולימפיקו ברומא.
נבחרת המחזור ה-15.
נערך לאחרונה ע"י מנהל: ‏12/12/15
Roma, ‏11/12/15
uri, ‏11/12/15
ניצחון של אינטר ושמירה על המקום הראשון, ביחד עם איבוד נקודות ודאי של יריבות לצמרת...המשחק נגד אודינזה הופך לקריטי הרבה יותר ממה שהוא אמור להיות.
EO11, ‏12/12/15
המומנטום של דונאדוני ובולוניה נמשך עם עקיצה בסטאדיו לואיג'י פראריס מול ג'נואה. ג'נואה שלטה רוב שלבי המשחק עם 66% שליטה בכדור ו19 בעיטות לשער של מירנטה אבל אדום מטופש של פרוטי, פגיעה ללא כדור, ושער בדקה ה92 של רוסטיני נתנו את הנקודות לקבוצת החוץ.
גם בולוניה קיבלו אדום בדקה ה-94 דיאווארה עם צהוב שני.
פלארמו מביסה 4-1 את פרוזינונה ומרגיעה את הרוחות במועדון. כבשו לפלארמו: גולדניגה(5), ואסקס(17), טראייקובסקי(60) וג'ילארדינו(86). סאמרקו(24) רק צמצם זמנית.
המשחק בין סאסואולו נגד טורינו נדחה למחר עקב מזג האוויר הערפילי.
עוד 1-0 לאינטר? נקווה שלא. פורצה אודינזה.
למי שלא שם לב, מונטויה הספרדי פתח בצד ימין של ההגנה.
נערך לאחרונה ב: ‏12/12/15
אוי אודינזה. משחקים טוב מאוד אבל טעויות של ליגה ז' כנראה גומרות את המשחק.
אינטר כנראה הולכת להיות המרוויחה של המחזור
תומר1989, ‏12/12/15
אינטר, כמו כל קבוצה שזוכה בסקודטו, תזכה בסקודטו הזה דרך ההגנה.
לא משחק גדול התקפית (עקבתי במיוחד במחצית הראשונה ורק קצת במחצית השניה), אבל כל אחד ראה שאודינזה לא הולכת להבקיע במשחק הזה, למרות שליטה בכדור ומשחק מסירות נחמד. מנגד, הגנה על גבול השערורייתית של אודינזה נתנה הרבה מתנות ואינטר עם יעילות של קבוצה אלופה לקחה את כולן.
לצערי, אני חושב שהשנה האליפות הולכת למילאנו.
ADP, ‏13/12/15
דווקא פה לא הייתי ממהר לקבוע,הם לא עברו ירידה ביכולת מתחילת העונה,והם עוד יפלו. לא רואה אותם לוקחים אליפות הם לא מספיק מרשימים.
EsheD, ‏13/12/15
לא עברו ירידה ביכולת? היו לנו שלושה משחקים רצופים בלי ניצחון כולל תבוסה ביתית מחפירה לויולה.
EO11, ‏13/12/15
זה בדיוק מה שכתבתי פה לפני שבוע-קבוצות שיודעות לנצח דרך ההגנה הן הכי מסוכנות. מי כמוני אוהד יובה יודע את זה.
DRORIKO, ‏13/12/15
לא הייתי ממהר לקבוע דברים. זה נכון שאליפות באיטליה לוקחים דרך הגנה אבל לא חושב שלאינטר יש עדיין את העוצמה ההגנתית , התיאום והניסיון שיש ליובה.
יובנטוס היא קבוצת הגנה אולי הטובה באירופה ועדיין פיבוריטית לטעמי לתואר מהסיבה הפשוטה שהיא הקבוצה הטובה באיטליה עם חומר השחקנים הכי טוב.
תומר1989, ‏13/12/15
יובה לא תיקח אליפות, אני אומר לך חד משמעית. המרקאטו שלה התחרבש עם וידאל. אני אישית חושב שלמכור אותו ב-37 מיליון היה ביזיון(מה יהיה עם דיבאלה בקיץ? גם אותו נמכור אותו בנזיד עדשים?) אבל זה כבר להתעסק בעבר. בשורה התחתונה הפתיחה הבזיונית של יובה גמרה לה את העונה. אתה צריך שגם אינטר,גם פיורנטינה וגם נאפולי יקרסו ביחד באמצע העונה. לא יקרה. מה שכן אוי ואבוי,אוי ואבוי, אם יובה לא מעפילה לצ'מפיונס. ראשים יעפו במועדון אם זה לא יקרה.
חכה חכה אנחנו רק בדצמבר והעונה עוד ארוכה, אינטר ורומא ונאפולי עוד צריכות לבוא לטורינו.
יש עוד דרך ארוכה ובנתיים עושה רושם שיובנטוס חוזרת ליציבות שלה. האבידה של וידאל משמעותית אבל השחקנים החדשים מתאקלמים וההופעות האחרונות של יובה באלופות ובליגה מזכירות לי בדיוק את יובה של העונה שעברה למרות ההפסד המעצבן והמזליקי בסביליה.
אליפות באיטליה לוקחים במאי.. לא הייתי ממהר להספיד את יובה
אין ספק שיובה מתחילה להתלכד. השאלה אם זה לא מאוחר מדי בהקשר של אליפות. אם זה היה קורה שונה שעברה היינו גומרים באליפות. אבל השנה אינטר באמת חזקה, ונאפולי ופיורנטינה עשו קפיצת מדרגה.
פער מקבוצה אחת זה מילא,אבל כשאתה צריך לסגור פער מ-3 קבוצות זה כבר כאב ראש.